Luis Alberto del Paraná

**Luis Alberto del Paraná** oheñói Altos (Paraguái)-pe, 21 jasypoteĩ 1926, 14.30 aravo jave, ha isy Jacinta Mesa (ndahaꞌéi Meza) omoĩuka héra kuatiápe *Juzgado de Paz*pe 14 jasypoapy 1926. Oñemoarandu mitã mboꞌehaópe Ypakaraípe.

"Heñói *arte*pe guarã 1942-me, Primer Certamen de los Barrios aja; mitãrusu papoapy ary orekóva, ijahyꞌo porã añetéva opurahéi Campo Grande rérape, ha hendive avei Humberto Barúa ha ambue purahéipe héra tuicháva, *arpa* mbopyhára Digno García. Rex tujápe, tapichakuéra oĩva upépe hembeꞌapa mitãrusuꞌi *cuartelero*, ikoyguanunga ha avei ipyꞌaguasúva, heko kokueyguára ha ijuruvyꞌasýva rehe".  

Omano Londres (Ingɍatérra)-pe, *derrame cerebral* rehegui, arateĩ 15 jasyporundy 1974, Prembridge Court Hotel (34 Prembridge Garden, Londres, W2 4DX Reino Unido)-pe, píso peteĩhápe, koty No.8, orekórõ guare 48 ary. 

## Hogapy

Haꞌe ñemoñare irundyha poapy apytépe, (irundy oikovéva: 1998). Peteĩmínte kuña: Obdulia (Chiquita), avei puraheihára, katu koꞌága nahanirivéima. Ña Jacinta, isy, omano haꞌe oĩramo guare Europa-pe (Estocolmo?), 15 jasypoapy 1956-me (ára ha jasy heñói haguépe. Orekovaꞌekue upérõ 67 roꞌy). Aoꞌapohavaꞌekue. Itúva (de Paraná): José Domingo Encina Gonzalez, mboꞌehára okára vaꞌekue, ombopusémi mbaraka ha opurahéi avei. Omano Piripucú (tetãvore Concepción)-pe, Ña Jacinta omosẽ rire chupe hógagui "iñakãhatãre", oñorairõhápe Asociación Nacional Republicana (Partido Colorado)-rehehápe, *guerra civil* aja, 1947-pe.

## Hekove ha hembiapokue

Luis Alberto del Paraná, omenda peteĩha Lissette Cairoly, francesa (princesa peteĩ *circo*pegua) ndive. Mokõihápe katu omenda jerokyhára España-gua Carmen González Caballero ndive. Mokõi iñemoñare: Luis Manuel Meza González ha Carmen Fabiola Meza González.  

14 arýpe oike *boy-scout* (*explorador*) ramo "Batallón Rojas Silva" (Salesianito)-pe, omotenondéva Paꞌi Ernesto Pérez Acosta, ohenduvaꞌekue chupe opurahihápe "yvyraguýpe ruiseñor-icha...".

Upe rire (1958), Milán (Italia), Paraná ombojopói Paꞌi Pérez-pe peteĩ *bandaliza* (*instrumentos de percusión*) Batallón-pe guarã. Are rire opurahéi Paꞌi Pérez-pe guarã peteĩ purahéi onohẽvaꞌekue peteĩ disco heta purahéi orekóvape (LP) *Philips Internacional*pe, omyasãivaꞌekue yvy tuichakue javeve. 

Ou rire tetãnguéra mbyteamerikaguágui, Luis Alberto del Paraná – téra ojapyhyvaꞌekue Méhikope –, ojapo peteĩ aty Digno García ndive ha ombohéra "TRIO LOS PARAGUAYOS", Agustín Barboza avei oike pype heꞌãche ñeꞌẽpapára ha *político* Epifanio Méndez Fleitas rupive.
Decreto osẽva Poder Ejecutivo-gui Papapy 1.736, oñemyasãivaꞌekue arange 24 jasypateĩ 1953-pe, Omoĩva hese Paraguái Retã Motenondehára, Dr. Federico Chávez, ha Ministerio de Hacienda, Dr. Guillermo Enciso Velloso, Tetã Rekuái omeꞌẽ 3.200 *dólar* viri, peteĩteĩva umi *artista*pe, omyasãi hagua Paraguái purahéi Europa rehe "Misión Cultural Oficial" ramo.

Opa rire arange kuatiápe heꞌíva upe Trío opa, ha Paraná ojapo ambue aty hérava "LOS PARAGUAYOS", ityvýra Reynaldo Meza (Are rire omendáva Gladys Reyes; mokõi itajýra: Rosa ha Azucena). Rubito Medina, ha arpa mbopuhára José de los Santos González ndive; ha vokóikema onohẽ disco Philips de Holanda ndive, mokõi LP: "Famous Latin American Songs" ha "Ambassador of Romance", pyaꞌetemi hetaiterei ojehepymeꞌẽvaꞌekue. Péicha oñepyrũ onohẽ “ 500 purahéi rasa rupi", ohasahápe heta mbaꞌe omano meve.

## Iñeñotỹ Paraguaýpe
Mbaꞌe ndetuichaitéva mbovy jey ojehecháva tetã Paraguái rekovépe vaꞌekue iñeñotỹ. Tetãyguakuéra osẽmba tapépe ijeheguirei avave opeipirũꞌỹme chupekuéra ohechauka hagua imaitei paha ipehẽngue ohayhuetévape. 

Ombohapevaꞌekue upe tetãyguakuéra rembipota haꞌevaꞌekue pe tembiapo guasu heravaꞌekue"Cadena del Dolor", opavave nunga pukoe Paraguái (ha tetãnguéra ijereregua), ojoaju haguépe omysãimbaite hagua, oguahẽ mboyve Paraná retekue Paraguay aviõ guahẽhápe; upéichante avei ivelorio okóva Teatro Municipal-pe, ha upéi jehopa Cementerio Italiano (Cementerio de la Recoleta) peve. Pe joaju guasu oikovaꞌekue omboguata Radio Ñanduti (Gloria / Humberto Rubín) ha Radio Comuneros ("Coco" Bernabé).  

## ''Discografía'' (pehenguére)
**Paraguayan Song Nº 1*
**Paraguayan Song Nº 2*
**Bajo el Cielo del Paraguay*
**Famous Latin American Songs*
**South American Minstrels*
**Trovador Tropical*
**Trovador Tropical Nº 2*
**Tropical Trip*
**Ambassadors of Romance*
**Historia de un Amor*
**Buenas noches mi amor*
**En escena*
**Para mí, Para tí, Paraná*
**Sentimentally yours*
**Canciones de las Américas*
**La Burrerita de Ypacarai*
**In Rominia I*
**In Rominia II*
**In Rominia III*
**In Rominia IV*
**In Rominia V*
**Mi Guitarra y mi Voz*
**Felicidades*
**Amici, Amici*
**All Star Festival - UNICEF*
**Acuarela Paraguaya*
**Por todo el mundo...*
**Paraguayos in Tokio*
**Popular Favourites*
**Music Minstrels Please*
**San Remo 1966*
**Fiesta Asuncena*
**En Buenos Aires*
**Con los Violines de Lima*
**World Hits*
**Live in Concert*
**Siempre el mejor*
**Espléndido*
**In London*
**Papillón*
**Epopeya Nacional*
**Éxtasis Tropìcal*
**Latin American Dance Party*
**Live in Concert... Berlín*
**Canciones Tropicales*
**Adiós Mariquita Linda*
**Quizás, quizás, quizás*

## Manduꞌapy
*Perfil de un Triunfador. De Bernardo Garcete Saldivar
*Paraná, Inmortal. De Bernardo Garcete Saldivar

Ñemohenda:Puraheihára Paraguaigua
Ñemohenda:Ñe'ẽpapára Paraguáigua‎